Noi materii pentru elevi. Ar putea învăța la școală despre fraudele bancare. "E bine să-i pregătim pe copii înainte"
Programele de formare pentru profesorii care predau educație financiară în învățământul preuniversitar ar putea include și elemente privind modul în care utilizatorii de servicii bancare trebuie să se ferească de fraude. Președinta Asociației Române a Băncilor (ARB), Gabriela Folcuț, afirmă că se ia în calcul introducerea acestui aspect în condițiile în care tot mai mulți elevi au carduri bancare și pot deveni ținte ale infractorilor cibernetici.